f.  « 

^ L 

HYPERTROPHIA  CORDIS. 


DISCERTATIO 

INAIKJIJRALIS  MEDirA 

t t 

<^LtAM 

CONSENSU  ET  AUCTORITATE 
/ 

IIV  V 

LMVEKSITATE  LITERARU3I 
F R I 1)  E R I C A GUI  E E L 31  A 


UT  SUMMI 

li\  3IEDICINA  ET  CHIRURGIA  HONORES 

RITE  SIBI  CONCEDAISTUR 

DIE  II.  M.  AUGUSTI  A.  MDCCCXXXITII. 

H.  L.  Q.  S. 

PALAM  DEFENSURUS  EST 
AUCTOR 

ALB£RTUS  COBliAS 

POMERANUS. 


OPPOIVENTIBUS: 

A.  OCIIWADT,  MED,  ET  CHIR.  DR. 
A.  SCIIULTZE,  MED.  ET  ClIIR.  DR. 
Tll.  CORLIN,  MED.  ET  CniR.  cand. 


REROLINI, 

TYPI.S  NIETACKI.ANIS. 


' LnsjtiU?'^^’  «If.f 

“■?  %’  • . ;•  .-  j.  , -. 


-> 


' ;.  \t^;■^^.i  •Jiy.,.:?  ••.J  :‘f  ,'i 


i 


. ^ ' ' s ■■  ' \ 

* •*  ^ u r ; 1 1 ti  'i'  > Jy* . a h . '>  ^ ‘i  c 


-•,  -■■  ^ r--  ;,  .'.■.'■ri.-i;  '::.'  ' . 

r ..^r ;»  1.  n/  ' 

; ■'  , v-i^ 


■J  J ^ ‘^'i 


/ ' " •’’  ' ;>»,»■*  >Ha  ) ■’ 

' . 9 ' . '*  'f  --*•* 

f o >aj;.ri V.'-  ‘ ^ ‘ 

.'  i . <r  - V. ; ^ a ' o '- 

,:  ji*  V , .it  i i ‘ f/iL-V-*  .,  ; ,.  a 

' ! , 4 ‘ unft  A . y I 

' ^ .iiT  , ;•  J 

-.'  . A . •'  .-,  ' v'  V'-  , V .--‘ 


i 


V . 


f 


^ .h/ 


•■  ■•’.  ■•■,■  ^^^  ; ■•(  t ■ ■ * - ‘-.  . ,-  • , 

S . ■ ' • f , ^ r ' .* 


\ 


VIRO 

t 

ILLUSTRISSIMO,  HUMANISSIMO, 
AMPLISSIMO,  AESTUMATISSIMO 

BOEIILENDORFF, 

REGI  A CONSILIIS  DE  RE  MONETARLV  SLTREMIS  INTIMIS, 
VECTIGALIU3I  PROVINCIAE  POMERANIAE  DIRECTORI,  EQUITI 
DE  AQUILA  RUBRA  IN  CLASSE  SECUNDA  CUM  FRONDE 

QUERNA  ETC. 

/ 

DE  SE  SUISQUE  3IERITISSIMO, 

/ 

MAXIMA  CUiM  REVERENTIA  COLENDO 


w 


•NEO  NON 


■ V 


VIRO 

AMPLIvSSIMO,  DOCTISSIMO, 
HUMANISSIMO 

C.  J.  L E V I S E U R, 

REGI  A CONSILIIS  i>IEDICIS , DOCTORI  MEDICINAE  ET  CHI- 
RURGIAE, MEDICO  PRACTICO,  EQUITI  DE  AQUILA  RUBRA 
I IN  CLASSE  QUARTA  ETC. 


FAUTORI  SUMME  VENERANDO 

/ 


/ 


/ 


HASOE 

i 

S 1'  U D I O R U M PRIMITIAS 

\ 

i 

no  GRATOQUE  ANIMO 


0.  D.  I». 


I 


AtCTOK 


•«1 


DE  M01lB01lt31  C0RDI8  HISTORIA  QUAEDAM. 

In  morbis  cordis  co|°;noscendis  ex  nonnullis  annis 
stethoscopii  et  plessimetri  ope  tam  laeta  nobis  af- 
fulserunt incrementa,  ut  magna  inde  solatia  capia- 
mus, praesertim  quum  vitia  cordis  obvenire  videantur 
multo  frequentiora  nostris  temporibus,  quam  pristinis. 
Quocirca  haud  dubie  vitae  ratio  incongrua  et  luxu- 
riosa et  constitutio  libidinosa  atque  proclivis  ad  af- 
fectus animi  vehementes  accusandae  sunt,  aeque  ac 
permanentes  et  deprimentes  affectus,  diuturna  solli- 
citudo, moeror,  curae  5 quid  enim  his  gravius  cor 
afficit? 

Si  nos  convertimus  ad  Graecos  et  Romanos, 
literarum  principes,  cordis  morbos  iis  fere  ignotos 
fuisse  videmus,  quod  vix  mirandum  est,  quum  vere- 
cundia mortuorum  vetaret  sectionem  cadaverum. 

Ubi  autem  medici  a saeculo  decimo  quinto,  lite- 
ris omnibus  increscentibus,  nullam  praetermiserunt 
occasionem,  mortis  causas  defunctorum  sectionibus 
indagandi,  sperari  oportebat,  fore,  ut  etiam  ad  mor- 

bos  cordis  animus  attenderetur.  Paucis  tantum  an- 
nis elapsis,  jam  C.  Bruno  primus  »de  corde  et  ejus 
vitiisu  disseruit,  tamen  opus  in  lucem  prodidit  tan- 
tum tenue,  quum  nondum  de  cordis  motu  atque  de 
sanguinis  circulatione  edoctus  esset,  quas  postea  res 
Marvey  in  «exercitationibus  anatomicis  de  motu  et 
sanguinis  circulatione  in  animalibus.»  Francofurti 
1628  editis  illustravit,  eoque  sibi  exstruxit  monumen- 
tum aere  perennius.  Saeculis  duobus  sequentibus 
Albcrtini,  Morgagni,  Senae  cordis  morbos  ex- 
posuerunt, quorum  tamen  illi  ut  plurimum  tantum  statum 
cordis  abnormem  sectione  morbis  cordis  defunctorum 
repertum  descripserunt.  — Sed  auscultatione  atque 

I { 

percussione  ad  morbos  cordis  cognoscendos  adhibita, 
•(uam  plurimum  in  diagnosi  morborum  cordis  profe-’ 
ccrunt,  cujus  rei  momentum  in  morbis  cordis  digno- ^ 
scendis  gravissimum  primus  Auenbrugger  adno- 
tavit  in  opere  suo : «inventum  novum  ex  percussione 
thoracis  humani,  ut  signo,  abstrusos  interni  pectoris 
morbos  detegendi.»  Vien.  1763.  Qua  in  re  quantum 
Laennec  (1)  praestiterit,  nemo  ignorat. 

Post  Auenbrugger  optime  de  morbis  cordis 
promeruit  C o r v i s a r t (2).  Praecipue  autem  saecu- 

I 

' (l)  R e nri  T h e o p b.  Laennec:  de  ranscnltation  mediale, 
*ii  Iraile  du  diagnoslic  des  maladies  des  ponmons  et  du  coeiir. 
l’ar.  1020. 

(2)  J.  N.  Corvisart;  essai  siir  les  maladies  et  les  lesioiis 
«(rganiqnes  du  coeur  et  des  gros  vaisseaux.,  Par.  1806,  uberselzt 
von  I. udsvig  Rintel,  IJerlin  1814. 

Imii  nostrum  abundat  viris,  qui  eandem  rem  optime 
tractaverint,  e.  g.  Testa,  Burns,  imprimis  K rey- 
sig  (l);  recentissimo  autem  tempore  laudandi  sunt 
Hope  (2),  Bouillaud  (3),  Williams,  Davies. 


(1)  F.  L.^Kreysig:  die  Kranklieiten  des  Herzens  *yste- 
inaliscU  bearbeitel  iiiid  durch  eigiie  BeoLachtungen  erlaeulert, 
3 Thle,  Berlin  1814. 

(2)  James  Hope:  Kranklieiten  des  Herzens  und  der  gro* 
sseii  Gefaesse,  iiliersetzt  von  Becker,  Berlin  1833, 

(3)  B ouillaud:  die  Kranklieiten  des  Herzens,  ubersetzt 
von  Dr.  Alfred  Ferd.  Becker.  1836. 


I 


i \ 


( 


DE  MORBORUxM  CORDIS  SIGNIS  IN 
UNIVERSUM. 

Morborum  cordis  symptomata,  e pluribus  fontibus 
profecta , dividuntur  in  duas  species  principes,  qua- 
rum altera  signa  localia,  altera  generalia,  sympa- 
thica sive  signa  reactionis,  continet.  Ad  symptomata 
localia  exploranda  prae  omnibus  aliis  methodis  au- 
scultatio atque  percussio  adjumentum  tutissimum  at- 
que commodissimum,  praeter  tactum  atque  visum, 
praebent.  Aure  in  morbis  cordis  atque  vasorum  ma- 
jorum pectori  admota,  vel  stethoscopio  adhibito,  non 
solum  cordis  ictus  eorumque  modum,  extensionem, 
frequentiam,  sed  etiam  varios  strepitus  spurios, 'qui 
semper  effectum  actionis  cordis  abnormis  sistunt  et 
in  certis  cordis  vitiis  fere  semper  occurrunt,  perci- 
pimus, quorum  principes  sunt: 

1.  Strepitus  follicularis,  jam  nomine  ipso  accu- 
rate designatus,  secundum  Laennec  praecipue  cor- 
dis diastolen  comitatur,  quamquam  experientia  com- 


11 


/ 


\ 

munis  docet,  strepitum  illum  et  systolen  et  diastolen, 
aut  alterjitrain  aut  utramque  comitari  posse,  tantum- 
que abesse,  ut  praecipue  cum  diastole  congruat,  ut 
potius  multo  crebrius  inter  systolen  audiatur.  Cujus 
rei  causae  variae  esse  possunt;  auctore  Laennec  , 
hi  strepitus  cordis  atque  arteriarum  abnormes  a vi- 
tio organico  nullo  proficiscuntur,  sed  tantummodo 
spasmo  vasorum  sangniferorum  producuntur,  quare 
saepenumero  apud  homines  constitutionis  nervosae, 
hypochondriacos,  hystericos,  haemorrhagiis  affectos 
reperiuntur.  Quod  tamen  probari  non  potest,  nam 
causa  princeps  cernitur  in  coarctatione  ostiorum  cor- 
dis, uti  in  vitiis  valvularum,  id  quod  Laennec 
ipse  alio  loco,  sententiae  suae  supra  memoratae  ra- 
tione habita  nulla,  concedit,  strepitum  follicularem 
fere  semper  in  cordis  ostiorum  coarctatione  occur- 
rere dicens.  Deinde  altera  causa  habenda  est  nimia 
aortae  introitus  angustia,  valvulis  semilunaribus  om- 
nino integris.  Quod  vitium,  sive  sit  congenitum, 
sive  acquisitum,  plerumque  cum  ventriculi  sinistri  di- 
latatione atque  hypertrophia  complicatum  est.  Tum 
huc  pertinent  coagula  sanguinis,  brevi  ante  mortem 
formata,  cordis  polypi,  excrescentiae  calcareae,  vel 
cartilagineae,  incinistationes  valvularum  magis  mi- 
nusve  crassae,  cum  nulla  earum  alia  degeneratione, 
neque  cum  coarctatione  orificiorum.  Alia  causa  fre- 
quens memoranda  est  magna  ventriculi  sinistri  hy- 

pertrophia  cum  cavitatis  dilatatione.  Praecipue  au- 
ditur strepitus  follicularis  secundum  Laennec  apud 
aegrotas  chloroticas,  nervosas,  exsangues,  et  quidem 
clarissime  inter  cordis  palpitationes.  Tum  afferri 
potest  anaemia,  sive  haemorriiagiis  sive  sanguifica- 
tione  vitiosa  producta  5 tali  modo  apud  animalia  san- 
guinis detractionibus  repetitis  clarum  strepitum  folli- 
cularem una  cum  motu  cordis  per  intervalla  accele- 
rato provocavit  Hope.  Quem  strepitum  abnormem 
aliquoties  ih  hypertrophia  cordis  cum  dilatatione,  in 
valvularum  vitiis,  in  aortae  aneurysmate  ipse  percepi. 

2.  Eodem  modo  strepitus  limatorius  atque  ser- 
ratus (bruit  de  scie  ou  de  rape)  deprehenditur  simul 
cum  systole  vel  cum  diastole  cordis  et  differt  a stre- 
pitu folliculari  sono  clariore  atque  duriore.  Qui  stre- 
pitus ad  indurationem  fibrosam’,  sive  fibroso -cartila- 
gineam, ad  superficiem  valvularum  asperam,  ad  co- 
arctationem ostiorum  valde  exquisitam,  denique  ad 
cordis  motus  et  fortes  et  vehementes  accedere  vide- 
tur. Utrum  orificium  arteriosum  huncce  strepitum 
procreet,  an  ostium  venosum,  contractionis  et  locus 
et  tempus  indicant. 

3.  Strepitus  coriaceus  (bruit  de  cuivre)  ple- 
rumque cum  ventriculorum  systole  congruit,  tamen 
raro  tantum  apparet  j primus  eum  in  pericarditide 
exsudativa  observavit  Collin.  Quem  strepitum  tum 
oriri,  quum  parvae  aeris  vesiculae  in  pericardii  ca- 

vitate  accumulentur,  Laennec  contemlit,  sed  non 
est  dubitandum,  eum  pendere  a frictione  pericardii 
superficiei  et,  quum  imprimis  in  pericarditide  exsu- 
dativa audiatur,  certe  eo  effici,  quod  pseudomembra- 
nae  condensatae,  resistentes,  elasticae,  fortasse  jam 
in  ligamenta  vera  mutatae,  semper  inter  cordis  mo- 
tum celeriter  atque  vehementer  trahantur  atque  intcr- 
fricentiir.  Ineunte  vero  pericarditide,  ubi  sine  dubio 
ex  divulsione  laminarum  pericardii  per  exsudationem 
nondum  agglutinatarum  oritur,  strepitus  crepitans 
(briiit  de  frottement)  nominatur. 

4.  Strepitus  rasorius  sive  scalptorius  (racle- 
ment)  producitur  laminis  vel  concrementis  osseis, 
cartilagineis,  vel  fibroso -cartilagineis,  inter  cordis 
motus  internam  pericardii  superficiem  fricantibus. 

5.  Susurrus  felinus,  (fremissemcnt  cataire)  pro- 
pter similitudinem  illius  felium  murmuris  sic  dictus, 
a Laennec  observatus  est  in  vitiis  valvularum  cor- 
dis, sed  interdum  etiam  et  in  corde  et^in  arteriis 
sine  omni  morbo  organico.  Quem  susurrum  percepit 
Corvis art  manu  ad  praecordia  admota  atque  de- 
duxit a sanguinis  transitu  difficili  per  orificia  cordis 
coarctata.  Similem  strepitum,  qui  dicitur  bruit  de 
diable,  apud  mulierem  dilatatione  vasorum  majorum 
affectam,  nec  non  apud  chloroticas  ipse  audivi. 

6.  Tinnitum  metallicum  Laennec  saepe  per- 
cepit in  palpitatione  nervosa,  atque  tum  praecipue, 

ciim  ictibus  cordis  celeribus  atque  velicmentibus  ajiex 
solus  thoracem  attingebat.  Idcirco  omnes  morbi  et 
acuti  et  chronici,  qui  cordis  ictus  fortiores  atque 
frequentiores  reddere  valent,  ipsum  tinnitum  metalli- 
cum producunt. 

8i  quaeras,  quid  tandem  sit,  quod  in  cordis 
pulsatione  sonos  edat,  praecipue  memorandi  sunt: 
impulsus  cordis  versus  thoracem,  frictio  pericardii, 
sanguis  per  cava  transiens,  denique  valvularum  de- 
scensus et  adscensus  alternus. 

Non  minus  in  auxilium  vocanda  est  percussio, 
qua  situm  abnormem,  volumen  adauctum,  aut  minu- 
tum, hypertrophiam  et  atrophiam  parietum  cordis, 
exsudationes  intra  pericardium  etc.  explorare  pos- 
sumus. 

Adjuvant  porro  diagnosin  tactus  et  visus,  qui- 
bus cordis  impulsum,  palpitationes  in  plerisque  mor- 
bis cordis  occurrentes,  situm  cordis  abnormem  etc. 
dijudicamus.  Impulsus  cordis  quam  maximis  perci- 
pitur cum  modificationibus;  etenim  quum  saepe  ne 
accuratissima  quidem  inspectione  tactuve  ictus  cor- 
dis persentiamus,  in  aliis  casibus  cordis  contractio- 
nes tam  vehementes  sunt,  ut  non  solum  regionem 
praecordiorum , sed  etiam  totum  pectus  et  truncum 
aegroti  cum  capite  et  vestimentis,  quin  etiam  lectu- 
lum, mallei  instar  percutiant. 

Symptomata  universalia  in  affectione  organi 


gravissimi  atque  nobilissimi  mox  intrent  necesse  est 5 
imprimis  in  turbata  sanguinis  eircnlatione  atque  re- 
spiratione cernuntur.  Tantopere  influunt  morbi  or- 
ganici cordis  in  nonnulla  viscera,  velut  in  pulmones, 
lienem,  hepar  et  cerebrum,  ut  affectiones  harum  par- 
tium secundariae  haud  raro  pro  morbo  primario,  vel 
.etiam  djmamico  habeantur.  Diversa  autem  sunt 
symptomata  pro  sede  morbi  in  uno  alterove  cordis 
ventriculo  5 ita  in  magna  ventriculi  sinistri  hyper- 
trophia facies  rubicunda,  oculi  splendentes  cernuntur; 
intrat  syncope  et,  si  reactio  summum  assecuta  est 
gradum,  frequens  et  plerumque  copiosum  sanguinis 
profluvium  e naribus,  vel  etiam  apoplexia  cerebralis 
sanguinea.  Quodsi  autem,  quod  rarius  fit,  ventri- 
culus dexter  hypertrophicus  est,  vel  levissimis  causis 
haemoptysis  exoritur,  et  si  morbus  ad  majorem  gra- 
dum evehitur,  haud  raro  subito  aegroti  pereunt  apo- 
plexia pulmonum.  Quodsi  graves  cordis  affectiones 
semper  jam  ex  pulsus  frequentia,  magnitudine,  pleni- 
tudine et  rhythmo  cognoscuntur,  haud  minus  ex  ae- 
groti facie  vultuque  apparent.  Morbo  jam  longius 
progresso,  facies  tumet,  fit  livida,  praesertim  in  re- 
gione narium  et  labiorum,  tanquara  venae  injectae 
sint;  palpebrae  leviter  intumescunt,  genae  pallent, 
et  sanguis  prorsus  a superficie  cutis  depulsus  vide- 
tur. Simili  modo  totius  corporis  cutis  affecta  est, 
quae  colorem  lividum  aut  pallidum  induere  solet, 


praesertim  si  communicatio  adest  inter  cordis  ven- 
triculos, ut  in  cyanosi  et  in  aneurysmate  cordis. 
Cutis  temperies  modo  adaucta,  modo  minuta  est,  re- 
fluxus sanguinis  venosi  in  toto  corpore  impeditur, 
venae  imprimis  jugulares  repletae  conspiciuntur  et 
haud  raro  pulsationes  ex  turbata  circulatione  se  ma- 
nifestant, extremitates  inferiores  pallent  atque  tume- 
scunt, dedolatio  totius  corporis  accedit  Congestio- 
nes aut  serosae  oriuntur,  aut  sanguineae,  prout  aut 
venarum  aut  arteriarum  alTectio  praevalet,  et  per 
internas  sanguinis  stagnationes  physconias  organo- 
rum abdominalium,  hypertrophiam  hepatis  et  hydro- 
picas, affectiones  procreant;  ab  inferioribus  extremi- 
tatibus oedema  ad  scrotum,  ad  labia  pudendi,  ad  in- 
tegumenta trunci,  ad  brachia  et  ad  faciem  pergit. 
Nec  minus  adaucta  membranarum  serosarum  exha- 
latione minutaque  absorptione  efficitur  ascites,  hy- 
drothorax  atque  hydropericardium.  Quae  sanguinis 
> stagnatio  etiam  in  interna  organa  influit;  saepe  in- 
trat haemoptoii,  dolores  ventriculi,  nausea,  vomitu- 
ritiones,  vomitus;  ciborum  appetentia  aut  nulla  est, 
aut  praeter  modum  aucta.  Somnus  pavoribus  et  ter- 
rificis somniis  turbatur ; saepe  anxietas,  sensus  pres- 
sionis aut  constrictionis  praecordiorum  et  stupor 
brachii  sinistri,  rarius  dextri,  interdum  utriusque, 
adest.  Respiratio  singulari  modo  impedita  et  brevis, 
nec  non  superficialis  et  intermittens  est,  imo,  si  ae- 
grotus graviorem  aliquem  motum  suscipit,  praecipue 

scalam  vel  montem  adscendit,  plane  intercipitur,  ita 
ut  aeger  gradum  sistere  cogatur,  quamvis  non  aegre 
respirare  videatur.  Morbo  progresso,  pectoris  op- 
pressio valde  augetur,  atque  angor  quidam  praecor- 
diorum accedit,  qui  usque  ad  asphyxiam  accrescere  ^ 
potest.  Situs  aegroti  in  lectulo,  quo  respirationem 
faciliorem  reddat,  in  variis  cordis  morbis  variat 5 
multi  in  utrumque  latus  decumbere  possunt  sine  mo- 
lestia, saepius  in  dextrum  quam  in  sinistrum:  situs 
autem  supinus  pectore  elevato  plerisque  maxime  op- 
portunus est;  inter  asthmaticos  insultus  semper  se 
erigunt,  postremo  saepe  die  noctuque  faciem  ^nani- 
bus,  brachia  genubus  fulcientes,  prono  corpore  in 

* s. 

lectulo  sedent,  pedibus  decumbentibus.  Omnino  ae- 
groti, qui  morbo  cordis  sinistri  laborant,  situm  amant 
horizontalem  capite  reclinato,  si  autem  cor  dextrum 
aegrotat,  melius  se  habent  erecto  corpore  et  capite 
prominente.  Postremum  morbi  stadium  gravissimum 
est,  et  molestiae  summum  obtinent  gradum,  maxima 
virium  prostratio,  ingens  anxietas,  pectoris  oppressio, 
inquies,  lipothymia  atque  adynamia  per  horas  pro- 
tracta, sensibilitate  haud  imminuta,  praeterea  immo-  / 
bilitas  et  metus,  tanquam  mors  sit  accessura.  Ae- 
grotus sanguinem  in  corde  retineri,  tum  liberum 
fieri  sentit;  nonnunquam  deliria  atque  apoplexia 
adveniunt. 

Finis  plerumque  inter  symptomata  turbulenta  ap- 
paret, et  mors -subito  irruit,  nonnunquam  autem  ago- 

nia  complures  tenet  dies,  atque  summam  eorum,  qui 
adsunt,  excitat  misericordiam. 

i 

DE  HYPERTROPHIA  CORDIS. 

Hypertrophiam  illum  vocamus  statum,  quo  massa 
cordis,  prae  ceteris  autem  substantia  muscularis,  ma- 
jorem assecuta  est  ambitum,  nutritione  adaucta  pro- 
creatum. Hasce  relatas  invenimus  species: 

1)  Hypertrophiam  simplicem,  sive  crassitiem 
quandam  parietum,  ambitu  cavi  normali. 

2)  Hypertrophiam  cum  dilatatione,  quamBertin 
excenti’icam  seu  aneurysmaticam  vocat  hypertro- 
phiam. In  ea  aut  parietes  crassescunt  et  cavum  di- 
latatum est,  aut  parietes  normales  inveniuntur,  cavo 
dilatato.  . 

3)  Hypertrophiam  cum  coarctatione,  concentricam 
a Bertin  nominatam  constat  in  crassitie  parietum 
adaucta,  minuto  spatio  cavitatum.  Hypertrophia  et 
in  singulari  cavo  et  in  pluribus  et  in  omnibus  sedem 
habere  potest;  pro  diversis  causis  efficientibus  alte- 
rum cavum  crassescens,  alterum  attenuatum  esse 
potest.  In  universum  autem  ventriculos  cordis  multo 
saepius  invenimus  hoc  morbo  correptos,  quam  atria; 
haec  enim  valvulae  mitrales  et  tricuspidales  valde 
tuentur. 

Cordis  ambitus  duplo,  triplo,  imo  quadruplo  sta- 
tum normalem  superare  potest,  si  omnia  cava  hy- 
pertrophica eodemque  tempore  dilatata  sunt. 

Non  solum  forma,  sed  etiam  situs,  directio  et 
proportiones  cordis  hoc  morbo  valde  mutantur. 

Cor  hypertrophicum  obliquum,  aut  horizontalem 
in  sinistro  pectoris  latere  situm  tenere  solet,  ita  ut 
mucro  cordis,  qui  rotundus  et  quasi  obtusus  apparet, 
plane  ad  latus  sinistrum  spectet,  quia  diaphragma 
non  satis  recedit,  ut  ei  spatium  debitum  largiatur. 
Pulmones  in  hypertrophia  cordis  majori  ad  utrumque 
latus  dimoventur,  dum  basis  cordis  ad  claviculam 
ascendit,  mucro  autem  ad  spatium  intercostale  sex- 
tum, septimum  usque  ad  octavum  descendit.  In  uni- 
versum cor  rotundum,  globosum,  sphaericum,  elasti- 
cum et  carnosum  invenitur.  Si  in  magna  cordis 
hypertrophia  pericardium  cum  eo  concrevit,  cor  in- 
sertionibus pericardii  in  loco  sustinetur  altiore,  quam 
gravitas  proprie  concedat,  ita  ut  inter  columnam 
vertebralem  et  parietem  thoracis  anteriorem  coarcta- 
tum  facile  magnam  regionis  praecordialis  prominen- 
tiam efficiat. 

Ventriculus  sinister  magis  ad  crassitiem  et  di- 
latationem propensus,  quam  dexter,  saepenumero  am- 
bitum assequitur,  quem  dexter  nunquam  attingit,  et 
non  solum  totam  obtinet  regionem  praecordialem  si- 
nistram, sed  etiam  sub  sternum  descendit,  ita  ut 
ictum  ejus  et  sonum  hoc  in  loco  perperam  ventri- 
culo dextro  adseribere  possis  5 septum  ventriculorum, 
quamquam  fere  totum  ad  ventriculum  pertinet  sini- 
strum, minus  crassum  esse  solet,  quam  parietes  ex- 

terni.  In  hypertrophia  simplici  et  aneurysmatica 
crassities  parietum,  uti  statu  normali,  in  universum 
a mucrone  cordis  ad  basin  augetur,  quae  gradatio 
in  hypertrophia  concentrica  non  semper  invenitur, 
sed  crassities,  hoc  in  casu  magis  ubique  aequalis, 
cordi  illam  praebet  formam  rotundam,  sphaericam. 

Cum  ventriculus  dexter  solus  exstat  hypertro- 
phicus, tum  magis  etiam'' descendit,  quam  sinister  et 
mucronem  cordis  occupat. 

Hypertrophia  sine  dilatatione  in  ventriculo  dex- 
tro multo  rarius  occurrit,  quam  in  sinistro. 

Interdum  hypertrophia  non  solum  ventriculo  dex- 
tro vel  sinistro,  verum  etiam  singularibus  ejus  par- 
tibus, utut  basi,  septo,  mucrone,  fasciculis  carneis, 
vel  parietibus  externis  limitatur,  dum  reliqua  aut 
normalia  aut  extenuata  sunt.  Atrii  hypertrophia 
plerumque  cum  dilatatione  est  conjuncta;  Laennec 
etiam  ullam  aliam  formam  se  reperisse  negat,  quod 
raro  tantum  duplicem  crassitiei  normalis  circuitum 
adipiscitur. 

DIAGNOSIS. 

Symptomata  hypertrophiae  ventriculi  sinistri  prae- 
ter illa  omnium  cordis  morborum  communia  haecce 
sunt:  pulsus  durus,  tensus,  vibrans,  pulsationes  for- 
tes ab  aegro  vel  manu  cordi  imposita  sentiuntur, 
praecipue  in  regione  cartilaginum  quintae,  sextae, 
septimae,  imo  octavae  costae,  quo  loco  sonus  quo- 

que  maxime  est  obtusus  atque  pectus  maxime  pro- 
num. Eodem  tempore  facies  ruberrima,  oculus  splen- 
didus, calor  fugax  per  majus  minusve  spatium  ca- 
put adgrediens,  sopor,  epistaxis,  etc.  Contractio 
hujus  ventriculi  explorantem  cylindrum  ictu  ferit  for- 
tissimo atque  sonum  edit  obtusiorem  naturali 5 hy- 
pertrophia crescente  crescit  longitudo  ventriculi. 
Contractio  atriorum  brevissima,  parum  sonora,  quare 
vix  in  casibus  difficilioribus  cognoscitur. 

Ictus  cordis  per  breve  spatium  audiuntur,  vulgo 
vix  sub  clavicula  sinistra  et  in  inferiori  sterni  parte, 
interdum  non  ultra  locum,  quo  solent  sentiri. 

Sed  dextro  ventriculo  hypertrophico,  ictus  et 
palpitationes  cordis  praecipue  pone  inferiorem  sterni 
partem  sentiuntur,  quo  loco  sonus  quoque  maxime 
obtusus  est  atque  pulsus,  si  hypertrophia  non  sini- 
strum ventriculum  corripuit,  fortitudine  et  duritie 
non  gradum  supra  dictum  adaequat.  Quae  hyper- 
trophia quum  respir.ationem  difficiliorem  reddat  et  fa- 
ciem magis  fuscam,  quam  sinistri  ventriculi  affectio, 
saepe  aegroti,  praecipue  quia  plethora  activa  pul- 
monum laborant,  sanguinem  tussi  ejiciunt  vere  arte- 
riosum 5 sin  autem  ad  hanc  hypertrophiam  dilatatio 
accedit,  inter  omnia  symptomata  optime  pulsatio  iso- 
chronica  cum  pulsu  arteriarum  in  venis  jugularibus 
externis  hoc  docet,  id  quod  L ancisi,  Laennec, 
Hope  aliique  in  hoc  morbo  nunquam  desiderarunt. 
Cor  in  hypertrophia  ventriculi  dextri  sub  inferiore 

parte  sterni  fortius  pulsat;  quam  inter  cartilagines 
quintae,  sextae  ct  septimae  costae  fieri  solet,  quem 
locum  hypertrophia  sinistri  ventriculi  fortissime  so- 
nantem efficit. 

Si' uterque  ventriculus  hypertrophicus  est,  sym- 
ptomata conjuncta  oriuntur  hypertrophiae  singulorum 
ventriculorum  propria,  ita  tamen,  ut  fere  semper 
dextri  ventriculi  symptomata  praevaleant,  eodem 
modo  symptomata  hypertrophiae  cum  dilatatione  ex 
cuj usque  morbi  signis  peculiaribus  mixta  sunt.  Ma- 
nus enim  in  praecordiis  posita  facile  contractionem 
ventriculorum  non  solum  sentit,  sed  etiam  inter  pal- 
pitationes validissime  repellitur.  Caput  aegri  quieti 
unaquaque  cordis  contractione  fortiter  movetur,  non 
minus  pedes  et  involucrum  ipsum  aegrum  obtegens; 
saepe  carotides,  radiales  et  aliae  arteriae  superficia- 
les oculis  intuentibus  subsiliunt ; ictus  cordis  sub  cla- 

vicula  et  latere  sinistro  pectoris  sentitur,  vel  in  dorso 
si  aegroti  aut  macilenti  aut  infantes  sunt. 

CAUSAE,  DECURSUS  ET  EXITUS  HYPER- 
TROPHIAE CORDIS. 

Omnia  per  satis  longum  tempus  cordis  actio- 
nem exaltantia  inter  causas  hypertrophiae  nume- 
randa sunt.  Ad  eas  res,  quae  vel  mechanice  vel 
dynamice  in  organismum  agunt,  omnia  animi  pathe- 
mata  et  omnes  perturbationes  functionum  systema- 
tis nervosi  pertinent,  quae  palpitationem  continuam 

adducunt  5 deinde  febres  rheumaticae  protractae, 
pericarditis  et  endocarditis  chronica.  Causae  me- 
chanicae circulationem  sanguinis  aut  accelerant,  aut 
efficiunt,  ut  cor  sanguine  nimis  prematur,  quod  prae- 
cipue vehementibus  corporis  contentionibus  fit. 

'Praeterea  memoranda  sunt:  aorta  angustior, 
quod  vitium  et  congenitum  et  acquisitum  esse  pot- 
est, aneurysma  aortae,  omnes  morbi,  qui  aut  ostia 
cordis  coarctant,  aut  prohibent,  quominus  valvulae 
expedite  moveantur  5 concretio  pericardii  cum  corde, 
omnia  vitia  pectoris,  quae  cursum  sanguinis  per  pul- 
mones turbant,  ut  peripneumonia  acuta  et  chronica, 
empyema,  hydrothorax,  catarrhus  chronicus,  emphy- 
sema, phthisis  pulmonum,  coryza  neglecta,  cavum 
pectoris  nimis  angustum,  sive  sit  congenitum  sive 
per  curvaturam  columnae  vertebralis  adductum,  ad- 
scensus  diaphragmatis  iii  pectus,  quod  interdum  in 
gravidis  iisque  mulieribus  invenitur,  quae  thoracis 
inferiorem  partem  strophiis  constringunt. 

Hypertrophia  cordis  in  genere  tam  tarde  et 
sensim  procedit,  ut  rapidus  ejus  decursus  fere  nun- 
quam observetur.  Quamdiu  hic  morbus  in  mediocri 
gradu  subsistit  nullumque  impedimentum  mechanicum 
circulationi  sanguinis  obstat,  haud  gravioi'es  aegro- 
tum molestiae  afficiunt;  praesertim  hoc  in  infantibus 
observatur,  quorum  cor  etiam  statu  normali,  si  cum 
eo  adultorum  comparatur,  semper  majus  invenitur. 


24 


Ktiam  in  adolescentia  et  per  totam  aetatem  virilem 
homines,  si  nullo  alio  morbo  laborant  et  constitu- 
tione robusta  praediti  sunt,  hypertrophiam  cordis 
satis  magnam  prae  se  gerere  possunt,  quin  eorum 
valetudo  in  deterius  vertatur.  Attamen  isti  homines 
facilius  in  inllammationes  et  in  morbos  cerebri  in- 
cidunt, quam  alii.  Ejusmodi  homines,  si  temperate 
vivunt,  diu  vitam  agere  solent  et  saepe  senes  de- 
mum diem  obeunt  supremum,  sin  vero  intemperantiae 
iiidulgent,  aut  labores  corporis  majores  subeunt, 
apoplexia,  paralysis  aut  haemoptysis  facile  eos  ne- 
cant, aut  morbus  ita  crescit,  ut  de  sanatione  om- 
nino desperandum  sit,  et  aegrotus  vitam  et  brevem 
et  miserrimam  degat. 

Nullum  ‘aliud  hypertrophiae  genus  tam  facile 
hominem,  quamvis  sanitatis , speciem  prae  se  ferat, 
per  apoplexiam  occidit,  quam  simplex,  plethoram 
saepissime  gignens. 

Si  mors  apoplexia  aut  haemoptysi  non  induci- 
_tur,  morbus  tardius  decurrit,  quam  reliqui  ejusdem 
organi  morbi.  Hypertrophia  cum  dilatatione,  prae- 
sertim longius  progressa  multo  majora  pericula  sim- 
plici aegrotis  affert  et  propter  symptomata  vehe- 
mentiora  et  propter  decursum  rapidiorem,  ita  ut 
mortem  effugere  aeger  non  amplius  possit,  simulat- 
que  palpitatio  cordis  et  dyspnoea  sanguinis  detra- 
ctiones saepe  repetitas  postulant.  Sed  hypertrophia 
cum  coarctatione  ostii  conjuncta,  vel  cura  alio  ini- 


25 


pedimento  circulationis,  symptomata  multo  excitat 
graviora,  tum  propter  hypertrophiam  tali  impedimento 
crescentem,  tum  reactione  cordis  et  motibus  turbu- 
lentis, impedimentum  illud  superaturis  staturaque 
normalem  petituris. 


PROGNOSIS. 

Prognosis  generalis  magis  faustior  apparet  in 
prioribus,  quam  provectioribus  stadiis,  quae  iterum 
pro  constitutione  aegri  differunt,  siquidem  corpora 
. valida  hypertrophiae  impetui  per  longius  tempus  re- 
sistunt, quam  tenera  molliaque.  Deterior  hyper- 
trophia est  cum  complicationibus,  inter  quas  in  dila- 
tatione pericardii  .adhaesio  pessima,  saepeque  si- 
mul causam  morbi  constituens  5 omnia  symptomata 
augentur  et  mortem  ita  accelerant,  ut  non  raro  ejus- 
dem anni  finem  morbus  non  attingat.  Febris  porro, 
vel  inflammatio,  ad  hypertrophiae  majorem  gradum 
accedentes,  aegrum  saepissime  intra  paucos  dies  e 
medio  auferunt. 

CURATIO 

Primum  est,  ut  causa  cognita  si  qua  exstat, 
removeatur.  Elucet  porro,  morbo  in  actione  aucta 
cordis  posito  venaesectiones  et  antiphlogistica  re- 
spondere, quorum  effectus  quiete  et  diaeta  parca  eo 
magis  adjuvatur,  quo  gravius  stadium  morbi.  Inde 
methodus  nota  Valsalvae  et  Albertini  summa 


26 


cum  strenuitate  in  gradu  supremo  hypertrophiae  ex- 
sequenda est.  Tali  in  morbo,  cujus  sanatio  non  nisi 
pauUatim  et  majori  temporis  spatio  contingere  potest, 
certus  venaesectionum  instituendarum  numerus  vix  est 
determinandus,  respectu  enim  quantitatis  uniuscujus- 
que detractionis  et  aetatis  et  virium  et  constitutionis 
aegroti  ratio  haberi  debet.  Omnium  vero  medica- 
minum sedantium,  quae  in  auxilium  vocare  licet, 
herba  digitalis  quam  maximum  profecto  exhibet  ef- 
fectum,  meritoque  opium  quasi  pro  corde  appellatur, 
id  quod  haud  minus  evenit,  si  methodo  endermatica 
adhibetur.  Minime  porro  praetermittendae  sunt  quies 
corporis  animique  securitas , blanda  parcissimaque 
diaeta,  demulcentia,  ut  refrigerantes  ptisanae.  Om- 
nia irritantia,  sicuti  spirituosos  et  effervescentes  po- 
tus, nec  minus  cibos  valde  conditos,  plane  vitari 
oportet.  Motus  corporis  circulationem  sanguinis  om- 
nino neque  debet  accelerare,  neque  incitare.  Cordis 
motu  aucto,  venaesectione  tamen  non  satis  indicata, 
quotidie  ter  quaterve  sedes  copiosae  aquosae  laxan- 
tium  salinorum  ope  sunt  petendae,  praetereaque  me- 
dicamina diuretica,  non  solum  si  hydropicae  adsunt 
affectiones,  sed  etiam  si  illae  non  observantur,  valde 
efficacia  celebrantur,  quippe  quae  sanguini  detrahant 
nimias  partes  serosas.  Hydropi  vero  irruenti  vali- 
dissima diuretica  objiciantur  necesse  est,  qualia  sunt 
tartarus  depuratus  et  tartarisatus,  kali  aceticuiu,  ni- 
tricum,  scilla,  digitalis,  spiritus  nitrico-aethereus  etc. 

etc..  praecipue  hydrargyruin,  nisi  quaedam  inveniantur 
contraindicationes.  Diureticis  finem  debitum  non  con- 
sequentibus, purgantia  sic  dicta  hydragoga,  uti  Ela- 
teriuin,  tinctura  Jalapae,  Infus.  Sennae  cum  Kalitar- 
tarico,  saepissime  optimum  exhibent  effectum.  Status 
etiam  gastricus  et  biliosus  in  hypertrophia  cordis 
nullo  modo  debet  negligi,  turbationes  enim  illarum 
functionum  pertinent  ad  causas  efficacissimas,  palpi- 
tationem cordis  provocantes.  Cum  ne  hisce  quidem 
remediis  cordis  vim  atque  vigorem  diminuere  contin- 
git et  sensibilitas  systematis  nervorum  nimis  aucta 
spem  nostram  plane  fallit,  sedantia  multum  juvant, 
qualia  sunt  tinct.  digitalis,  acidum  hydrocyanicum, 
extract.  hyoscyami,  vel  conii,  morphium  aceticum  etc. 

Quae  tamem  curatio  ut  bene  succedat  et  probum 
optatumque  obtineat  finem,  et  medicus  et  aegrotus 
patientia  armetur  quam  maxima,  omnino  necesse  est. 

, VI  T A. 

Albertus  Julius  Collas  Ruegenvaldae  die 
XVIII.  m.  Septembris  a.  MDCCCXI  patre  Fer- 
dinando,  nimiere  exactoris  vectigalium  fun- 
gente, matre  Heu  rica  e gente  Gi  Ilis  ch  e wsk  i 
iiatus  et  confessioni  evangelicae  addictus  sum. 
Matrem  praematura  morte  abreptam  lugeo,  cu- 
jus vero  in  locum  successit  matertera  Eriie- 
stina,  quam  carissimam  deus  optimus  adhuc 
vivam  servavit;  patrem,  quod  longe  plurimum 
doleo,  ante  paucos  annos  mors  abstulit.  Per 
octo  'annos  Gymnasium  Neosedinense  frequen- 
tavi. Testimonio  maturitatis  instructus  anno 
MDCCCXXXIII.  mense  Novembri  civibus  in- 
stituti medico  - chirurgici  Friderici-Guilelmi  ad- 
scriptus  sum,  ubi  per  quadriennium  ad  studia 


medicinae  et  chirurgiae  incubui,  hosque  viros 
illustrissimos  audivi  disserentes:  Cei.  ^Wolff 
sen.  de  liodegetice,  logice  et  psychologia,  III. 
Liiik  de  botaiiice  et  historia  naturali,  Cei. 
Turte  de  physice,  chemia  et  pharmacia,  EI. 
S c h 1 e m m de  osteologia,  syndesmologia,  splanch- 
nologia, EI.  Mu  e 11  er  de  aiiatomia  corporis 
humani,  de  anatomia  organorum  sensuum,  de 
anatomia  comparata  atque  de  physiologia.  In 
arte  cadavera  rite  secandi  EI.  Mueller  una 
cum  111.  Sc  hieram  duces  benevolentissimi  mihi 

fuerunt.  Porro  frequentavi  praelectiones  Cei. 

• 

Eck  de  physiologia,  EI.  Fr.  Hufeland  de 
palhologia  generali,  semiotice  et  therapia  tam 
generali  quam  speciali,  EI.  Horn  de  pathologia 
speciali,  de  morbis  mentis  'et  de  syphilide,  EI. 
Osann  de  materia  medica,  de  fontibus  medica- 
tis et  de  auxilio  in  repentinis  vitae  periculis 
ferendo,  Cei.  C asper  de  arte  formulas  medi- 
cas concinnandi  et  de  medicina  forensi,  Cei. 
Kluge  de  arte  fascias  applicandi,  de  chirurgia 
generah,  de  ossium  fracturis  et  luxationibus,  de 


arte  obstetricia  et  de  akiurgia,  IU,  Juengkeii 
de  cliirurgia  speciali,  de  akiurgia  et  de  opli- 
llialmiatrice,  UI.  Hecker  de  Celsi  libris  et 
Burserii  institutionibus,  Cei.  Froriep  de  ana- 
toniia  chirurgica,  III.  Wagner  de  medicina  fo- 
rensi practica. 

Exercitationibus  clinicis  medicis,  chirurgi- 
cis, obstetriciis,  ophthalmiatricis  interfui  virorum 
illustrissiniorura  et  celeberrimorum  Beat.  Bar- 
tels,  Cei.  Wolff  jun.,  Cei.  Truestedt,  III. 
Rust,  IU.  de  Graefe,  EI.  Juengken,  Cei. 
Kluge. 

Denique  praelectiones  ad  medicinam  vete- 
rinariam spectantes  frequentavi:  de  anatomia 
animalium  domesticorum  Cei.  Gurlt,  de  morbis 
epizooticis  et  zoodiaeta  Cei.  Reckleben,  de 
equi  bona  indole  Beat.  Naumaiin  docentes 
audivi,  de  equi  morborum  curatione  clinicen  Cei. 
Hertwig  adii. 

Omnibus  his  praeceptoribus  illustrissimis  et 
doctissimis  semper  gratias,  quas  possum,  maxi- 
mas habebo. 


Quadriennio  studiorum  absoluto,  medici  in- 
ferioris munus  in  nosocomio  Caritatis  suscepi, 
quo  etiamiium  fungor. 

Jam  vero  tentaminibus  tam  philosophico 
quam  medico,  nec  non  examine  rigoroso  coram 
gratioso  medicorum  ordhie  rite  superatis,  disser- 
tatione thesibusque  publice  defensis,  spero  fore, 
ut  in  me  summi  in  medicina  et  chirurgia  hono- 
res conferantur.  ' 

T H E S E S. 

J.  Strepitus  sic  dictus  placentarius  a placenta  non 
efficitur. 

2.  Graviditatis  incipientis  nullum  signum  certum. 

3.  Dactylosmileusis  amputationi  digitorum  praefe- 
renda. 

4.  Torsio  tantundem  valet,  quam  ligatura  vasorum. 

5.  Delirium  tremens  saepius  spirituosis  repente  ab- 
latis, quam  nimia  eorum  copia  excitatur. 

